cyanic-selkie/wikianc huggingface dataset:
Γ.Σ. Θράκη Φερών
Ο '''Γ.Σ. Θράκη Φερών''' είναι αθλητικό σωματείο στις Φέρες του νομού Έβρου. Χρώματα του συλλόγου είναι το κίτρινο και το μαύρο. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Δημοτικό Γήπεδο Φερών.
Ιστορία
Ο Γυμναστικός Σύλλογος Φερών «η Θράκη» ιδρύθηκε το 1951. Η ποδοσφαιρική ομάδα του συλλόγου αγωνίστηκε για πρώτη φορά στο Εθνικό Ερασιτεχνικό Πρωτάθλημα την περίοδο 1985–86, όπου τερμάτησε στη 14η θέση του 7ου Ομίλου με 25 βαθμούς και υποβιβάστηκε στις τοπικές κατηγορίες.
Την περίοδο 1992–93 η ομάδα έλαβε μέρος για πρώτη φορά στο πρωτάθλημα της Δ΄ Εθνικής κατηγορίας και τερμάτησε στην 9η θέση του 12ου Ομίλου συγκεντρώνοντας 54 βαθμούς. Την επόμενη περίοδο, 1993–94, κατέλαβε την 6η θέση του βαθμολογικού πίνακα με 59 βαθμούς. Την αμέσως επόμενη περίοδο, 1994–95, η ομάδα τερμάτησε στη 10η θέση του 8ου Ομίλου με 52 βαθμούς, οπότε και υποβιβάστηκε στις τοπικές κατηγορίες.
Την περίοδο 1996–97, η ομάδα μετείχε ξανά στο πρωτάθλημα της Δ΄ Εθνικής κατηγορίας και συγκεκριμένα στον 9ο Όμιλο όπου τερμάτησε στη 1η θέση με 52 βαθμούς.
Εξωτερικοί σύνδεσμοι
Αθλητικοί σύλλογοι Έβρου Κατηγορία:Ιδρύσεις αθλητικών συλλόγων το 1951 Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1951
7.62×39mm
Η σφαίρα 7,62×39 χιλιοστών είναι μια σφαίρα σοβιετικής προέλευσης που σχεδιάστηκε κατά τη διάρκεια του Β' Παγκοσμίου Πολέμου. Χρησιμοποιήθηκε για πρώτη φορά στο ελαφρύ πολυβόλο RPD. Λόγω της σε παγκόσμιο επίπεδο διάδοσης του μοτίβου των τυφεκίων SKS και AK-47, το φυσίγγι αυτό χρησιμοποιείται και από τους στρατούς αλλά και απο τους αμάχους. Το 7,62×39 χιλιοστών πυρομαχικό φέρεται ότι δοκιμάστηκε για να λειτουργήσει καλά σε θερμοκρασίες που κυμαίνονται -50 έως 50 °C (-58 έως 122 °F) επιβεβαιώνοντας τη χρησιμότητά του σε πολικό κρύο ή ζεστές συνθήκες της ερήμου.
Το φυσίγγιο 7,62×39 χιλιοστών επηρεάστηκε από μια ποικιλία ξένων εξελιγμένων προτύπων, συμπεριλαμβανομένου του γερμανικού Mkb 42(H) και της αραβίδας M1 των ΗΠΑ.
Λίγο μετά τον πόλεμο, το πιο αναγνωρισμένο τουφέκι στον κόσμο, το AK-47, είχε σχεδιαστεί για αυτό το φυσίγγι. Το φυσίγγιο έκτοτε παραμένει το σοβιετικό πρότυπο, μέχρι τη δεκαετία του 1970, και εξακολουθεί να είναι ένα από τα πιο κοινά ενδιάμεσα φυσίγγια όπλου που χρησιμοποιείται σε όλο τον κόσμο. Αντικαταστάθηκε στο ρωσικό στρατό από το 5.45×39mm το οποίο χρησιμοποιείται από το τρέχουσα έκδοση ΑΚ-74 και τις παραλλαγές του.
Ιστορία
Στις 15 Ιουλίου 1943, τα μέλη του Τεχνικού Συμβουλίου της Λαϊκής Επιτροπής Εξοπλισμών (ρωσικά:Техсовет Наркомата Вооружения) συναντήθηκαν για να συζητήσουν την καθιέρωση ενός σοβιετικού ενδιάμεσου φυσιγγίου. Οι σοβιετικοί σχεδιαστές αποφάσισαν επίσης σε αυτή τη συνάντηση ότι τα νέα φυσίγγια τους να χρησιμοποιούνται σε ένα ευρύ φάσμα όπλων πεζικού, συμπεριλαμβανομένης μιας ημι-αυτόματης καραμπίνας, ένα τυφέκιο (εφόδου) με επιλογέα βολής και ένα ελαφρύ πολυβόλο. Η δουλειά του σχεδιασμού του Σοβιετικού ενδιάμεσου φυσιγγίου ανατέθηκε σε μια επιτροπή με επικεφαλής τον αρχι-σχεδιαστή NM Ελιζάρωφ (Н.М. Елизаров), με βοηθούς τους PV Ργιαζάνωφ (П.В. Рязанов), ΜΒ Σεμίν (Б.В. Семин) και ΙΤ Μέλνικοφ (И.Т. Мельников). Ο Ελιζάρωφ συνεργάστηκε στενά με κάποιους κορυφαίους σχεδιαστές όπλων, συμπεριλαμβανομένων Φεντόρωφ (Fedorov), Τοκάρεφ (Tokarev), Σιμόνωφ (Simonov), και Σπαγκίν (Shpagin). Γύρω στα 314 σχέδια φυσιγγίων εξετάστηκαν θεωρητικά, πριν περιορίσουν την επιλογή σε κάτω από 8 μοντέλα που φυσικά κατασκευάστηκαν και δοκιμάστηκαν. Οι περισσότερες από τις εργασίες ανάπτυξης στο νέο φυσίγγι πραγματοποιήθηκαν στο OKB-44 (Γραφείο Πειραματικού Σχεδιασμού), το οποίο στη συνέχεια μετονομάστηκε σε NII-44, και το οποίο το 1949 συγχωνεύθηκε με το ΝΙΙ-61, και τελικά συγχωνεύθηκε με το TsNIITochmash το 1966.
Μια πρώτη έκδοση του νέου φυσιγγίου υιοθετήθηκε επίσημα για υπηρεσία μετά την ολοκλήρωση των δοκιμών της σειράς αυτής το Δεκέμβριο του 1943 και του δόθηκε η ονομασία τύπου 57-N-231 από την Κύρια Διεύθυνση Πυραύλων και Πυροβολικού του Υπουργείου Εθνικής Άμυνας της Ρωσικής Ομοσπονδίας. Αυτό το φυσίγγιο είχε μήκος κάλυκα 41 mm, και αναφέρεται ως 7.62×41. Το βλήμα που περιείχε, είχε μήκος 22,8mm με έναν πυρήνα βλήματος κατασκευασμένο εξ ολοκλήρου από μόλυβδο. Αυτή η σφαίρα έχει μια κάπως πιο μακρουλή εμφάνιση από τις μεταγενέστερες 7.62×39 σφαίρες, με μέγιστη ακτίνα μόλις 13,01 χιλιοστά από την μύτη της και με «κούφια» ουρά. Μετά από μερικές περαιτέρω βελτιώσεις, μια σειρά πιλοτικής παραγωγής αυτής της σφαίρας άρχισε Μάρτιο του 1944.
Μετά από πιο λεπτομερείς δοκιμές, τα αποτελέσματα αυτών έγιναν διαθέσιμα από το 1944, η σφαίρα ήταν πιο μυτερή προκειμένου να βελτιωθεί η ακρίβεια και η διείσδυσή της. Αρχικά, η κούφια ουρά της είχε παραλειφθεί, επειδή οι Σοβιετικοί σχεδιαστές είχαν αναλάβει (λανθασμένα) ότι θα κάνει την διαφορά μόνο σε μεγάλα βεληνεκή, όταν η σφαίρα έγινε υποηχητική, και η ακρίβεια του ενδιάμεσου αυτού φυσιγγίου σε αυτά τα βεληνεκή θεωρήθηκε ασήμαντη. Ωστόσο, περαιτέρω δοκιμές έδειξαν ότι η κούφια ουρά είχε βελτιωμένη ακρίβεια ακόμη και σε μικρότερα βεληνεκή, όπου η σφαίρα ήταν ακόμα υπερηχητική. Προκειμένου να διατηρηθεί η συνολική μάζα του βλήματος, μετά την προσθήκη της κούφιας ουράς, το αψιδωτό τμήμα της κεφαλής του βλήματος επιμηκύνθηκε, καθιστώντας τη σφαίρα πιο σύγχρονη γενικά. Η μέγιστη ακτίνα της είχε πλέον φθάσει σε 15,95mm από την άκρη της και το συνολικό μήκος του βλήματος αυξήθηκε σε 26,8 mm. Για να διατηρηθεί το συνολικό μήκος του φυσιγγίου, το περίβλημα μειώθηκε σε 38,7 mm (και έκτοτε αναφέρεται ως 7,62×39). Επιπλέον, η νέα σφαίρα έχει έναν πυρήνα από χάλυβα χαμηλής περιεκτικότητας σε άνθρακα ενσωματωμένο σε μόλυβδο. Η χρήση των χαμηλής ενανθράκωσης (mild) χάλυβα βασίστηκε κυρίως από την επιθυμία να επαναχρησιμοποιηθεί ο βιομηχανικός εξοπλισμός που κατασκεύαζε την σφαιρα Tokarev 7.62×25. Σε αυτή τη σφαίρα δόθηκε το ακρωνύμιο "7,62 PS" (76,2 ПС). Το "S" αρχικά σήμαινε "υποκατάστατο" (суррогатированная, surrogatirovannaya), αλλά λήφθηκε αργότερα η απόφαση να αναφέρεται στο στοιχείο χάλυβα (стальной, stal'noy) του πυρήνα, τα οποία αντιπροσώπευαν περίπου το 50% του μέγεθους του πυρήνα. Το φυσίγγιο 7,62×39 εξοπλισμένο με την σφαίρα PS τελικά ξεπέρασε όλες τις ενστάσεις της Κύριας Διεύθυνσης Πυραύλων και Πυροβολικού του Υπουργείου Εθνικής Άμυνας της Ρωσικής Ομοσπονδίας στα μέσα του 1947, όταν διατάχθηκε η μαζική παραγωγή του, και με δεδομένη την ονομασία τύπου 57-Ν-231S.
Παραπομπές
Κατηγορία:Οπλικά συστήματα του Β' Παγκοσμίου Πολέμου
Ραφαϊέλ Πατκανιάν
Ο Ραφαϊέλ Πατκανιάν (αρμενικά: Ռափայել Պատկանյան, Νορ Ναχιτσεβάν, Ρωσική Αυτοκρατορία, 8 Νοεμβρίου 1830 - 22 Αυγούστου 1892), γνωστός και με το λογοτεχνικό ψευδώνυμο Καμάρ Κατίμπα ή Γκαμάρ Κατίπα ήταν Αρμένιος ποιητής, συγγραφέας και εκπαιδευτικός που άκμασε στη Ρωσία. Αναγνωρίζεται ως μια από τις σημαντικότερες φυσιογνωμίες των αρμενικών γραμμάτων του 19ου αιώνα.
Βιογραφία
Ο Πατκανιάν γεννήθηκε το 1830 στη Ρωσική Αυτοκρατορία και συγκεκριμένα στο Νορ Ναχιτσεβάν, μια πόλη κοντά στον ποταμό Ντον και την Αζοφική θάλασσα που ιδρύθηκε στα τέλη του 18ου αιώνα από Αρμένιους της Κριμαίας και η οποία το 1928 ενσωματώθηκε στη σημερινή πόλη του Ροστόφ επί του Ντον. Ο ίδιος προερχόταν από οικογένεια λογίων: συγκεκριμένα ήταν γιος του κληρικού, συγγραφέα και εκπαιδευτικού Γαβριήλ Πατκανιάν (1802-1889), εγγονός του ποιητή και - επίσης - εκπαιδευτικού Στροβμπέ Πατκανιάν (1770-1836), καθώς και ανιψιός του Μικαϊέλ Πατκανιάν (1814-1895) που διακρίθηκε για την πνευματική και πολιτιστική του δραστηριότητα εντός των κόλπων της αρμενικής κοινότητας της Τιφλίδας.
Διδάχτηκε τα πρώτα γράμματα στην ιδιωτική σχολή του πατέρα του και συνέχισε στο Λαζαριανό Κολλέγιο της Μόσχας για να ολοκληρώσει τις εγκύκλιες σπουδές του στην Τιφλίδα, όπου είχε διοριστεί ως καθηγητής ο πατέρας του. Κατόπιν φοίτησε σε διάφορα πανεπιστήμια της Ρωσικής Αυτοκρατορίας: πρώτα στο Ντόρπατ (νυν Τάρτου, 1851-1852) από το οποίο αποχώρησε λόγω προσωπικών οικονομικών προβλημάτων, έπειτα στο αντίστοιχο της Μόσχας μέχρι το 1854 και τέλος στο πανεπιστήμιο της Αγίας Πετρούπολης (1856-1860), όπου ειδικεύτηκε στον τομέα των ανατολικών σπουδών. Σύμφωνα με άλλη εκδοχή, κατά την παραμονή του στη Μόσχα δεν φοίτησε στο πανεπιστήμιο της πόλης.
Επέστρεψε το 1866 στη γενέτειρά του όπου εργάστηκε ως δάσκαλος, ενώ το 1879 συνέβαλε στην ίδρυση επαγγελματικού σχολείου για παιδιά που προέρχονταν από φτωχές οικογένειες, αναλαμβάνοντας παράλληλα τη διεύθυνσή του. Ακόμη δίδαξε στο γειτονικό Ροστόφ και την περιοχή της Βεσσαραβίας, ενώ το 1890 επισκέφτηκε την Κωνσταντινούπολη, όπου έγινε δεκτός με ιδιαίτερες τιμές από την αρμενική κοινότητα. Απεβίωσε στις 22 Αυγούστου του 1892 στο Νορ Ναχιτσεβάν, λίγο καιρό πριν τα εξηκοστά δεύτερα γενέθλιά του. Ήταν πατέρας εννιά παιδιών.
Έργο
αριστερά|μικρογραφία|204x204εσ|Προτομή του Πατκανιάν στο [[Βαγαρσαπάτ της Αρμενίας.]] Τα πρώτα ποιήματα του Πατκανιάν δημοσιεύθηκαν την περίοδο 1850-1851, στο περιοδικό Αραράτ ιδιοκτησίας του πατέρα του, Γαβριήλ. Λίγο αργότερα, την περίοδο της παραμονής του στη Μόσχα, δημιούργησε μαζί με τους συμπατριώτες του Μινάς Τιμουριάν και Γκεβόρκ Κανανιάν τη λογοτεχνική ομάδα Καμάρ Κατίμπα ή Γκαμάρ Κατίπα, η οποία μέσα από τα έργα των συντελεστών της τασσόταν υπέρ της χρήσης της καθομιλουμένης αρμενικής γλώσσας. Μετά τη διάλυση της ομάδας, ο Πατκανιάν χρησιμοποίησε την εν λόγω ονομασία ως λογοτεχνικό ψευδώνυμο.
Αποτίμηση
Ο Πατκανιάν αποτελεί έναν εκ των σημαντικότερων Αρμενίων συγγραφέων του 19ου αιώνα. Παράλληλα, συμπεριλαμβάνεται από κοινού με άλλες προσωπικότητες όπως οι Μκριτς Χριμιάν, Καρέκιν Σβαρντζιάντς και Ράφι στους διαμορφωτές του ιδεολογικού υποβάθρου για τη μετάβαση του αρμενικού εθνικού κινήματος από το στάδιο της πολιτιστικής αφύπνισης στον ένοπλο αγώνα.
Επί σοβιετικής περιόδου, ο ίδιος - και κατ' επέκταση το έργο του - τέθηκαν αρχικά στο περιθώριο ως εθνικιστικών αποχρώσεων, ωστόσο τα έργα του επανεκδόθηκαν κατά την περίοδο της αποσταλινοποίησης.
ΦΚ Μεταλούργκ Ζαπορίζια
Η Μεταλούργκ Ζαπορίζια (ουκρανικά: Футбо́льний Клуб Металу́рг Запорі́жжя) είναι ουκρανική επαγγελματική ποδοσφαιρική ομάδα με έδρα την πόλη Ζαπορίζια.
Κατηγορία:Ποδοσφαιρικές ομάδες Ουκρανίας Κατηγορία:Ιδρύσεις ποδοσφαιρικών ομάδων το 1935
Ρος Μπάρκλεϊ
Ο Ρος Μπάρκλεϊ (αγγλικά: Ross Barkley, 5 Δεκεμβρίου 1993) είναι Άγγλος ποδοσφαιριστής, ο οποίος αγωνίζεται ως μέσος και έχει δοθεί δανεικός από την Τσέλσι στην Άστον Βίλα. Είναι διεθνής με την Εθνική ομάδα της Αγγλίας.
Ξεκίνησε την επαγγελματική του καριέρα από την Έβερτον το 2010. Έχει αγωνιστεί ως δανεικός από την Έβερτον στις Σέφιλντ Γουένσντεϊ και στην Λιντς Γιουνάιτεντ. Αποκτήθηκε από τη Τσέλσι το 2017 για 15 εκατομμύρια λίρες. Έκανε το ντεμπούτο του με την Εθνική Αγγλίας το 2013 και αγωνίστηκε στο Παγκόσμιο Κύπελλο Ποδοσφαίρου 2014. Ο Μπάρκλεϊ γεννήθηκε και μεγάλωσε στο Λίβερπουλ και έχει δικαίωμα να αγωνίζεται με την Εθνική ομάδα τόσο της Αγγλίας όσο και της Νιγηρίας, καθώς ο προπάππος του ήταν από τη Νιγηρία.
Εξωτερικοί σύνδεσμοι
Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Παίκτες νικητές ΟΥΕΦΑ Γιουρόπα Λιγκ Κατηγορία:Άγγλοι ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Έβερτον Κατηγορία:Ποδοσφαιριστές Σέφιλντ Γιουνάιτεντ Κατηγορία:Ποδοσφαιριστές Λιντς Γιουνάιτεντ Κατηγορία:Ποδοσφαιριστές Τσέλσι ΦΚ Κατηγορία:Ποδοσφαιριστές Άστον Βίλα Κατηγορία:Ποδοσφαιριστές Εθνικής Αγγλίας
Εύδημος ο Πάριος
Ο καταγόμενος από την Πάρο Εύδημος ήταν λογογράφος της προ του Πελοποννησιακού πολέμου εποχής σύμφωνα με την μαρτυρία του Διονυσίου του Αλικαρνασσέως. Δεν γνωρίζουμε τίποτε άλλο για τη ζωή ή το έργο του το οποίο έχει ολοσχερώς χαθεί.
Υποστηρίχθηκε ότι ο Εύδημος ο Πάριος, ο Εύδημος ο Νάξιος (που κατά τον Κλήμη τον Αλεξανδρέα ήταν λογοκλόπος και αντιγραφέας του Μελησαγόρα) και ο Εύμηλος ο ιστοριογράφος (που μετέγραψε σε πεζό λόγο τα έπη του Ησιόδου) ήταν στην πραγματικότητα το ίδιο πρόσωπο. Ο Κλήμης πάντως τους αναφέρει ξεχωριστά.''
Παραπομπές
κατηγορία:Αρχαίοι Έλληνες ιστορικοί
Τόμυ Μοτόλα
Ο Thomas Daniel "Tommy" Mottola (γεννημένος στις 14 Ιουλίου 1949) είναι Αμερικανός μουσικός παραγωγός και επιχειρηματίας, συνιδιοκτήτης της Casablanca Records, θυγατρικής εταιρίας του ομίλου Universal Music Group. Είναι πατρεμένος από το 2000 με τη Μεξικανή τραγουδίστρια και ηθοποιό Ταλία και παλαιότερα υπήρξε παντρεμένος με την Αμερικανίδα τραγουδίστρια Μαράια Κάρεϊ. Διηύθυνε τη Sony Music Entertainment, τη μητρική εταιρία της Columbia Records, για πάνω από 15 χρόνια. Έχει αποκαλεστεί πολλές φορές ως "ο μεγιστάνας της παγκόσμιας μουσικής βιομηχανίας" επειδή υπήρξε ο άνθρωπος που προώθησε τις καριέρες μερικών από τους μεγαλύτερους καλλιτέχνες των τελευταίων 40 χρόνων.
Ο Τόμυ Μοτόλα εισήχθη στη μουσική σκηνή στα μέσα της δεκαετίας του 1960 αρχικά ως τραγουδιστής. Μετά από μια αποτυχημένη προσπάθεια στο χώρο της δισκογραφίας κάτω από το ψευδώνυμο "T.D. Valentine" άρχισε να εργάζεται για τον υπερόμιλο διαφημιστικών επειχηρήσεων Chappell Publishing και ίδρυσε την δικιά του εταιρία management, τη Champion Entertainment Organization. Η δουλειά του στη Chappell τον έφερε σε επαφή με πολλούς καλλιτέχνες και σύντομα ανέλαβε ένα πολύ δημοφιλές συγκρότημα της εποχής, τους Hall and Oates, τους οποίους βοήθησε να υπογράψουν συμβόλαιο με μεγάλο δισκογραφικό label.
Ο Μοτόλα υπήρξε πρωτοπόρος στον τομέα του management των μουσικών καλλιτεχνών, επενδύοντας σε καινούργια μέσα προώθησης όπως η παραγωγή μουσικών βίντεο κλιπ και οι εταιρικές χορηγίες στις περιοδείες των καλλιτέχνων. Ήταν επίσης μέντορας πολλών καλλιτεχνών και "κυνηγός ταλέντων". Οι πιο διάσημοι προστατευόμενοί του ήταν οι Carly Simon, John Mellencamp, Diana Ross, Taylor Dayne, Mariah Carey, Gloria Estefan, Shakira, Anastacia, Celine Dion, Ricky Martin και Jennifer Lopez. Επίσης ήταν υπεύθυνος για τις μουσικές καριέρες της Lindsay Lohan και του Mika, καθώς και για την προώθηση μεγάλων καλλιτεχνών όπως ο Michael Jackson, ο Bruce Springsteen, οι Destiny's child και η Barbra Streisand.
Τα τελευταία χρόνια ασχολείται εκτεταμένα με την επένδυση και παραγωγή μουσικών παραστάσεων στο Broadway μαζί με τη σύζυγό του.
Η περίοδος στη Sony Music Entertainment
Ο Mottola προσλήφθηκε από τη Sony Music (που τότε ήταν γνωστή ως CBS Records) από τον αμφιλεγόμενο πρόεδρο Walter Yetnikoff. Το 1990, αντικατέστησε τον Yentlkoff ως πρόεδρος της νεάς τότε Sony Music. Κατά τη διάρκεια της θητείας του, μετέτρεψε τη Sony σε μία από τις πιο επιτυχημένες παγκόσμιες δισκογραφικές εταιρίες, επεκτείνοντας τις δραστηριότητές της σε περισσότερες από 60 χώρες και δημιουργώντας μία από τις πιο δυνατές ομάδες management καλλιτεχνών στη μουσική βιομηχανία. Αναζωογόνησε την έκδοση μουσικών δίσκων της Sony Music εξαγοράζοντας τον δισκογραφικό κατάλογο των Beatles, το πιο επιτυχημένο εμπορικά μουσικό συγκρότημα στην ιστορία, και κάνοντας την εταιρία την πρώτη μεγάλη δισκογραφική εταιρία που έβγαλε σε εμπορική διαθεσιμότητα τραγούδια σε ψηφιακή μορφή (digital downloads). Επιπλέον λάνσαρε τη καριέρα της Mariah Carey και της Celine Dion που αποδείχτηκαν δύο από τις πιο εμπορικές τραγουδίστριες τη δεκαετία του 1990. Κατά τη διάρκεια της 15ετούς θητείας τους στον όμιλο της Sony Music, ο Μοτόλα μετέτρεψε τη Sony από μια εταιρία με μέσα ετήσια έσοδα που άγγιζαν τα 800 εκατομμύρια δολάρια σε μια εταιρία που είχε ετήσια έσοδα που άγγιζαν τα 6 δισεκατομμύρια δολάρια, σύμφωνα με τα στοιχεία της Nielsen το 2000.
"Έθρεψε" επίσης τις καριέρες καλλιτεχνών όπως Destiny's Child, Beyonce, Shakira, Gloria Estefan, Dixie Chicks, Barbra Streisand, Bruce Springsteen και Billy Joel μεταξύ άλλων. Επίσης έχει θεωρηθεί ως ο υπεύθυνος για την έκρηξη της δημοτικότητας της latin μουσικής, προωθόντας καλλιτέχνες όπως η Jennifer Lopez, ο Marc Anthony, ο Ricky Martin και η σύζυγός του Thalia. Δούλεψε επίσης για πολλά χρόνια μαζί με τον Michael Jackson από όταν άρχισε τις ηχογραφήσεις του δίσκου του "Dangerous" (1991). Ο Jackson το 2001 ανακοίνωσε πως η σχέση του με τον Τόμυ Μοτόλα διαλύθηκε εξαιτίας διαφθοράς στις πρακτικές του Μοτόλα. Συγκεκριμένα, τον κατηγόρησε ότι ευθύνεται για την εμπορική αποτυχία του δίσκου "Invincible" που κυκλοφόρησε το 2001. "Είναι πραγματικότητα ότι οι δισκογραφικές εταιρίες συνωμοτούν εναντίον των καλλιτεχνών", είχε δηλώσει ο Jackson. Μάλιστα, δεν έμεινε σε αυτό, αλλά δήλωσε επιπλέον ότι "ο Τόμυ Μοτόλα είναι ο ίδιος ο σατανάς", ενώ τον χαρακτήρισε ρατσιστή.
Ο γάμος με την Ταλία
Μετά το χωρισμό του με την τραγουδίστρια Μαράια Κάρεϊ, ο Μοτόλα σύναψε δεσμό με τη Μεξικανή τραγουδίστρια Ταλία. Το ζεύγος παντρεύτηκε στον Καθεδρικό Ναό του Αγίου Πατρίκιου στη Νέα Υόρκη στις 2 Δεκεμβρίου του 2000 σε μία εντυπωσιακή τελέτη που κόστισε πάνω από 3 εκατομμύρια δολάρια. Στην τελετή του γάμου παρεβρέθηκαν όλες οι μεγάλες προσωπικότητες του μουσικής, μεταξύ των οποίων ο Michael Jackson, ο Julio Iglesias, η Gloria Estefan, ο Robert DeNiro και πολλοί άλλοι τραγουδιστές και ηθοποιοί του Χόλιγουντ. Το 2007 το ζεύγος απέκτησε την πρώτη του κόρη, την οποία ονόμασαν Sabrina Sakae και το 2011 γεννήθηκε ο γιος τους, Matthew Alexander. Η οικογένεια ζει μόνιμα στο Κονέκτικατ. Τον Ιούνιο του 2010, ο Μοτόλα αποφάσισε να πουλήσει το ράντσο του στο Κολοράντο, το οποίο πουλήθηκε για 27,5 εκατομμύρια δολάρια. Ο ίδιος δήλωσε ότι δεν πηγαίνει πια εκεί και ήθελε να είναι κοντά στην οικογένεια του. Η προσωπική του περιουσία εκτιμάται στα 400 εκατομμύρια δολάρια.
Η περίοδος μετά τη Sony
Ο Tommy Mottola ήταν ο πρόεδρος της Sony Music Entertainment μέχρι τον Ιανουάριο του 2003. Αφού παραιτήθηκε, έφτιαξε μία δική του εταιρία στον χώρο της ψυχαγωγίας η οποία πέρα από τον χώρο της μουσικής παραγωγής, δραστηριοποιείται και σε τηλεοπτικές και θεατρικές παραγωγές και μόδα, ενώ είναι και εταιρία management ταλέντων και διαχείρισης καλλιτεχνικής εικόνας. Ασχολήθηκε με τη διαχείριση της μουσικής καριέρας του Marc Anthony και της Lindsay Lohan. Στη συνέχεια, υπέγραψαν συμβόλαιο με την εταιρία του οι Cassie Ventura και Mika. Ο δεύτερος εξελίχτηκε σε μεγάλο μουσικό αστέρι ιδίως στη Μεγάλη Βρετανία, αλλά και διεθνώς.
Συνεργάζεται επίσης με τον πρώην πρόεδρο της Miramax, Ηarvey Weinstein σε δύο θεατρικές παραγωγές. Ο Μοτόλα τα τελευταία χρόνια ασχολείται με την παραγωγή και ανάπτυξη διάφορων show για την καλωδιακή και διαδικτυακή τηλεόραση.
Φιλανθρωπική δραστηριότητα
Ο Moτόλα έχει υπηρετήσει στο "Board of Directors of the National Center for Missing and Exploited Children" που δραστηριοποιείται για παιδιά που έχουν χαθεί και έχει στηρίζει τακτικά το "Police Athletic League of New York City", το "T.J. Martell Foundation for Cancer, Leukemia and AIDS Research", το "Rock and Roll Hall of Fame Foundation and Museum" και το "Federal Law Enforcement Foundation".
Πολιτιστικές αναφορές
Το όνομα του Τόμυ Μοτόλα αναφέρεται σε στίχους πολλών τραγουδιών από καλλιτέχνες όπως Regurgirator, Lil Wayne, Ghostface Killah, Wyclef Jean, Fugees, 50 Cent, Will Smith και Lana del rey. Επίσης, γίνεται αναφορά στο όνομά του στις σειρές The Sopranos, Smash και Yacht Rock.
Εξωτερικοί σύνδεσμοι
Κατηγορία:Αμερικανοί μουσικοί παραγωγοί
Πάνος Κατσαρέας
Ο Πάνος Κατσαρέας (1912 - 1947) ήταν αξιωματικός του ελληνικού Στρατού Ξηράς που κατά τη διάρκεια της κατοχής εντάχθηκε στα Τάγματα Ασφαλείας. Στη συνέχεια, την περίοδο του εμφυλίου πολέμου σχημάτισε την παραστρατιωτική οργάνωση ΕΑΟΚ (Εθνικές Αντικομμουνιστικές Ομάδες Κυνηγών) με κύριο σκοπό την εξόντωση των Κομμουνιστών.
Βιογραφικά στοιχεία
Γεννήθηκε το 1912 στην Πολιάνα της Μεσσηνιακής Μάνης. Ολοκλήρωσε τις εγκύκλιες σπουδές του στο γυμνάσιο Αρεόπολης και αποφοίτησε από τη Σχολή Υπαξιωματικών. Σταδιοδρόμησε αρχικά ως υπαξιωματικός του Στρατού ενώ το 1938 έγινε αξιωματικός, καθώς ονομάσθηκε ανθυπολοχαγός Αυτοκινήτων.
Μετά την γερμανική εισβολή στην Ελλάδα και την έναρξη της Κατοχής, εντάχθηκε στην εθνικιστική οργάνωση Ελληνικός Στρατός που δραστηριοποιήθηκε στην Πελοπόννησο και ανέλαβε καθήκοντα διμοιρίτη στο συγκρότημα Ταϋγέτου με διοικητή τον συνταγματάρχη Αθανάσιο Γιαννακόπουλο. . Το φθινόπωρο του 1943, μετά τη διάλυση της εν λόγω οργάνωσης από τον ΕΛΑΣ, ο Κατσαρέας εντάχθηκε στα Τάγματα Ασφαλείας Λακωνίας. Στο πλαίσιο της συμμετοχής του στα Τάγματα Ασφαλείας, έδωσε σκληρές μάχες με τις δυνάμεις των ανταρτών στη Σοχά Λακωνίας, στη Μηλιά και στη Σελίνιτσα της Μάνης.
Στις 6 Ιουνίου 1946 ίδρυσε τις παρακρατικές Εθνικές Αντικομμουνιστικές Ομάδες Κυνηγών (ΕΑΟΚ), η δράση των οποίων εκτεινόταν, εκτός από την Λακωνία, στην Μεσσηνία και, μερικώς, σε χωριά της νότιας Αρκαδίας. Η ίδρυση της οργάνωσης υποστηρίζεται ότι υπαγορεύθηκε από το γραφείο του τότε υπουργού Στρατιωτικών Πέτρου Μαυρομιχάλη. Ως ηγετικό στέλεχος των παραστρατιωτικών στην περιοχή πίεζε ποικιλοτρόπως τους κατοίκους αποτελώντας την αιχμή του δόρατος της ονομαζόμενης «λευκής τρομοκρατίας».
Μάλιστα, δεν ήταν λίγες οι περιπτώσεις που οι άνδρες του πρωτοστάτησαν σε επιθέσεις κατά αμάχων (κυρίως συγγενών ανταρτών) όπως στη Βαμβακού Λακωνίας, όπου τον Οκτώβριο του 1946, μετά από μάχη, δεκάδες κάτοικοι που κατηγορήθηκαν ως συνεργάτες των ανταρτών του ΔΣΕ εκτελέστηκαν μαζικά από άνδρες των ΕΑΟΚ. Σύμφωνα με τότε πληροφόρηση της εφημερίδας Ελευθερία οι εκτελεσθέντες ήταν τουλάχιστον 42, σε νεότερες έρευνες ο κατάλογος των εκτελεσθέντων μόνο μέσα στην Βαμβακού είναι συνολικά 28.
Θάνατος
Στις 20 Μαρτίου 1947 ο Κατσαρέας φονεύθηκε έξω από το χωριό Γεράκι, σε ενέδρα μαχητών του Αρχηγείου Πάρνωνα του Δημοκρατικού Στρατού, υπό τον Τάκη Γεωργόπουλο, μετά από εντολή του αρχηγού του τοπικού ΔΣΕ, Θεόδωρου Πρεκεζέ. Για αντίποινα τα μέλη της ΕΑΟΚ εισέβαλαν στις φυλακές Γυθείου και εκτέλεσαν περίπου τριάντα αριστερούς κρατούμενους. Παρά το ισχυρό πλήγμα του θανάτου του Κατσαρέα, η οργάνωση του εξακολούθησε να υφίσταται, συνεχίζοντας τόσο τις μάχες κατά των ανταρτών όσο και τις βιαιοπραγίες κατά πολιτών.
Ο Γεώργιος Παπανδρέου, ο οποίος ήταν τότε υπουργός Εσωτερικών στην πολυκομματική κυβέρνηση συνασπισμού του Δημητρίου Μάξιμου, χαρακτήρισε τον Κατσαρέα «νέο Παύλο Μελά» και δικαιολόγησε τα αντίποινα σε βάρος αριστερών επειδή «επρόκειτο περί καθολικής εξεγέρσεως του εθνικόφρονος λαού της Λακωνίας».
Πηγές
Κατηγορία:Έλληνες αξιωματικοί του Στρατού Ξηράς Κατηγορία:Αντικομμουνιστές Κατηγορία:Τάγματα ασφαλείας
Πανελλήνιο πρωτάθλημα καλαθοσφαίρισης ανδρών 1956-1957
Στο πρωτάθλημα συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (ΑΕΚ, Ολυμπιακός, Πανελλήνιος, Σπόρτιγκ), δύο από το πρωτάθλημα Θεσσαλονίκης (ΠΑΟΚ, ΧΑΝΘ) και ο Κεραυνός Καΐρου, ένας σύλλογος ομογενών από την Αίγυπτο. Οι αγώνες των πρώτων δύο αγωνιστικών διεξήχθησαν στο Κλειστό του Πανελληνίου και οι υπόλοιποι αγώνες στο Παναθηναϊκό Στάδιο, εκτός από δύο που πραγματοποιήθηκαν στο Κλειστό του Εθνικού ΓΣ (Κεραυνός–ΠΑΟΚ και Κεραυνός–ΑΕΚ) και τον αγώνα ΧΑΝΘ–Σπόρτιγκ που έγινε στο Κλειστό του Τρίτωνα. Ο Πανελλήνιος και ο Ολυμπιακός ισοβάθμησαν στην πρώτη θέση της βαθμολογίας και ο τίτλος κρίθηκε σε τελικό μεταξύ των δύο ομάδων, ο οποίος έληξε με 62–60 υπέρ του Πανελληνίου μετά από παράταση.
Στον αγώνα κατάταξης για την πρώτη θέση ο επικράτησε Πανελλήνιος του Ολυμπιακού μετά από αφίροπο αγώνα ο οποίος κρίθηκε στην πράταση με σκορ 62-60. Ο Πανελλήνιος αγωνίστηκε χωρίς τους τραυματίες Ρουμπάνη και Μανιά ενώ συμμετείχαν οι Χολέβας 2π., Παπαδήμας 10π, Στεφανίδης 18π., Χρηστέας 26π, Μαυρολέων 6π., Σακκελης, Μόσχος. Για τον Ολυμπιακό αγωνίστηκαν οι Αλ. Σπανουδάκης 12π., Γ. Σπανουδάκης 20π., Βαμδακούσης, Γερακαράκης 10π., Αργυρόπουλος 18π., Δουρατσος, Μπίσυλλας.
Βαθμολογία
Β= Βαθμοί, Α= Αγώνες, Ν= Νίκες, Η= Ήττες, ΠΥ= Πόντοι υπέρ, ΠΚ= Πόντοι κατά, ΔΠ= Διαφορά πόντων
Εξωτερικοί σύνδεσμοι
1956-57 Κατηγορία:Καλαθοσφαίριση το 1956 Κατηγορία:Καλαθοσφαίριση το 1957
Σπεράντζα Βρανά
Η Σπεράντζα Βρανά (Μεσολόγγι 6 Φεβρουαρίου 1928 (κατά άλλους 1926 ή 1932) -29 Σεπτεμβρίου 2009 ) ήταν γνωστή Ελληνίδα ηθοποιός. Κατά τον Θόδωρο Έξαρχο, που είχε στη διάθεσή του τα μητρώα του ΣΕΗ, η Σπεράντζα είχε γεννηθεί το 1928.
Το πραγματικό της ονοματεπώνυμο ήταν Ελπίδα Χωματιανού. Έγραψε αρκετά βιβλία, με σπουδαιότερο το αυτοβιογραφικό Τολμώ.
Εξωτερικοί σύνδεσμοι
Συνέντευξή στο περιοδικό 10percent
Κατηγορία:Ηθοποιοί-επέκταση Κατηγορία:Ελληνίδες ηθοποιοί κινηματογράφου Κατηγορία:Ελληνίδες ηθοποιοί θεάτρου Κατηγορία:Ελληνίδες ηθοποιοί τηλεόρασης Β
Δρομολογημένο πλοίο
Γενικά δρομολογημένο πλοίο, ή πλοίο γραμμής λεγόμενο και λάινερ (liner), χαρακτηρίζεται οποιοδήποτε πλοίο που ακολουθεί συγκεκριμένο δρομολόγιο με ειδικό προορισμό και με γνωστους (κατά προσέγγιση) τους χρόνους απόπλου κατάπλου και προσέγγισης ενδιάμεσων λιμένων. Συνεπως πρόκειται για πλοίο που μπορεί να μεταφέρει είτε επιβάτες, είτε φορτίο, είτε και τα δύο. Έτσι ο όρος αυτός περιλαμβάνει όχι μόνο ωκεανοπόρα φορτηγά αλλά και πλοία εσωτερικών θαλασσίων συγκοινωνιών, καθώς και πορθμεία διαύλων, στενών π.χ. Σαλαμίνας, Βοσπόρου κ.λπ.
Ο όρος δρομολογημένο πλοίο λέγεται περισσότερο σε αντιδιαστολή με το αδρομολόγητο πλοίο ή ελεύθερο πλοίο λεγόμενο και τραμπ (tramp).
Κατηγορία:Τύποι πλοίων
EsseGesse
right|200px|thumb|ο Μπλεκ, από το πενάκι του Sartoris Esse G. Esse ήταν ομάδα τριών διάσημων Ιταλών καλλιτεχνών κόμικς, που από τα μέσα έως τα τέλη του προηγούμενου αιώνα κυριάρχησαν στο χώρο των εικονογραφημένων εκδόσεων της χώρας τους. Το όνομα της ομάδας προήλθε από τα αρχικά γράμματα των επωνύμων των συντελεστών της.
Οι Giovanni Sinchetto (1925-1989), Darrio Guzzon (1926-2000) και Pietro Sartoris (1926-1989) συνεργάσθηκαν για πρώτη φορά το 1950, όταν για τις εκδόσεις Torelli δημιούργησαν το χαρακτήρα “Kinowa” με τη βοήθεια του σεναριογράφου Lavezzolo.
Σύντομα, ακολούθησαν οι αυτόνομες δημιουργίες τους “Capitan Miki” (1951) και “Il Grande Blek” (1954) από τις εκδόσεις “Araldo”.
Εξωτερικοί σύνδεσμοι
Κατηγορία:Ιταλοί δημιουργοί κόμικς
Παραγάδι
Το παραγάδι είναι ένα πολυάγκιστρο αλιευτικό εργαλείο. Αποτελείται από μια πετονιά με πολλά αγκίστρια.
Χρήση
Το νήμα (μάνα) του παραγαδιού συγκεντρώνεται σε ρηχό πανέρι κυκλοτερώς στα χείλη του οποίου φέρονται φελλοί όπου και καρφώνονται τα άγκιστρα. Κατά το στάδιο του δολώματος ένα ένα αγκίστρι απαγκιστρώνεται από το φελλό, δολώνεται και αφήνεται μια σπιθαμή έξω από το πανέρι. Ο εξοπλισμός του εργαλείου αυτού συμπληρώνεται με τους λεγόμενους "πόδες" (κ. ποδάρια) του παραγαδιού. Αυτοί είναι δύο ισχυρά νήματα που φέρουν στο ένα άκρο τους βαρίδια (μολύβι) και στο άλλο σημαντήρα (καλαδούρι) που παλαιότερα ήταν κενή κολοκύθα. Η αρχή του παραγαδιού δένεται στον ένα πόδα και ποντίζεται σε ορισμένο σημείο που ανευρίσκεται αργότερα από το σημαντήρα. Στη συνέχεια ρίπτεται αργά αργά ολόκληρο το παραγάδι "εν κινήσει" είτε κωπηλατώντας, είτε με μικρή ταχύτητα από μηχανοκίνητη λέμβο, έτσι ώστε αυτό ν΄ απλωθεί σε ευθεία, συνήθως παράλληλα προς την ακτή. Όταν ολοκληρωθεί η ρίψη (καλάρισμα) του, στο τέλος προστίθεται και ο έτερος πόδας με τον σημαντήρα. Σε περίπτωση που ο βυθός είναι βραχώδης, έχει, δηλαδή, πολλά σκαλώματα, μπορούν να τοποθετηθούν ενδιάμεσοι σημαντήρες, έτσι ώστε να καταστεί δυνατή η ανέλκυσή (λεβάρισμα) του, σε περίπτωση που κοπεί η μάνα.
Η παραμονή του αλιευτικού αυτού εργαλείου στη θάλασσα εξαρτάται, εν πολλοίς, από το χρησιμοποιούμενο δόλωμα, αλλά είναι, συνήθως, της τάξεως των 2-3 ωρών. Το σημείο πόντισής του γίνεται αναγνωρίσιμο και από τα "σημάδια" που βάζουν οι αλιείς που δεν είναι τίποτε άλλο από ευθυγραμμίσεις με χαρακτηριστικά σημεία επί της ακτής.
Ως καλύτερος χρόνος ρίψης και ανέλκυσης του παραγαδιού είναι από τις 05.00 μέχρι τις 08.30 το πρωί. Πολλοί ρίχνουν παραγάδι και απόγευμα ή, ακόμη, και μεσημέρι. Διακρίνεται σε παραγάδι αφρού και παραγάδι βυθού. Το πρώτο κρίνεται παράνομο στην Ελλάδα.
Είδη παραγαδιού
Τα παραγάδια διακρίνονται σε "χοντρά", "μέτρια" (ή σκαθαρωτά ή μέντζα) και σε "ψιλά". Στα πρώτα τα νήματα είναι χοντρά και τ΄ αγκίστρια μεγάλα, στα δεύτερα όλα είναι μέτρια και στα τρίτα το νήμα είναι λεπτό και τ΄ άγκιστρα ψιλά. Τα χοντρά παραγάδια είναι κυρίως για αλιεία τη νύκτα, στο πέλαγος και σε συνήθη βάθη από 50 ως 100 μέτρα για αλιεία μεγάλων ιχθύων. Γενικά στα παραγάδια συλλαμβάνονται παντός είδους αλιεύματα εκτός από τα αφρόψαρα.
Απαγορεύσεις
Γενικά για τους ερασιτέχνες αλιείς, απαγορεύεται η αλιεία με παραγάδια πάνω από 150 αγκίστρια ανά ερασιτέχνη αλιέα και πάνω από 300 αγκίστρια, συνολικά, όταν με το σκάφος αλιεύουν περισσότεροι από ένας ερασιτέχνες αλιείς.
Κατηγορία:Αλιευτικά εργαλεία
Πρωτάθλημα καλαθοσφαίρισης Α1 εθνικής κατηγορίας γυναικών 2017-2018
Το Πρωτάθλημα Ελλάδος Γυναικών της περιόδου 2017-18 αποτέλεσε την 21η διοργάνωση από τη δημιουργία της Α1 Εθνικής Κατηγορίας. Διοργανώτρια αρχή ήταν η Ελληνική Ομοσπονδία Καλαθοσφαίρισης και οι ομάδες που διαγωνίστηκαν σε αυτό είχαν τη νομική μορφή ερασιτεχνικών σωματείων. Πρωταθλήτρια Ελλάδος για την περίοδο αυτή αναδείχθηκε o Ολυμπιακός Σ.Φ. Πειραιώς, το τρίτο τρόπαιο στην ιστορία του. Η ίδια ομάδα κατέκτησε και το Κύπελλο Ελλάδος, σημειώνοντας νταμπλ για τρίτη συνεχόμενη χρονιά. Άλλο αξιοσημείωτο γεγονός που έλαβε χώρα την περίοδο αυτή ήταν ο υποβιβασμός της ομάδας του Παναθηναϊκού, για πρώτη φορά στην ιστορία του, μετά από αδιάλειπτη παρουσία στην κορυφαία ελληνική διοργάνωση (Α' και έπειτα Α1 Εθνική) από τη δημιουργία της στα μέσα της δεκαετίας του 1980.
Συμμετέχοντες
Το σύστημα διεξαγωγής της διοργάνωσης ήταν για δεύτερη συνεχόμενη χρονιά το ίδιο, με τη συμμετοχή δώδεκα (12) συλλόγων από ολόκληρη την ελληνική επικράτεια. Για την ανάδειξη Πρωταθλητή διεξήχθη διαδικασία Play-Offs, όπου συμμετείχαν μόνο οι τέσσερις πρώτες ομάδες του βαθμολογικού πίνακα της Κανονικής Περιόδου. Ο υποβιβασμός δύο ομάδων κρίθηκε στα Play-Outs, ενώ ο ουραγός της Κανονικής Περιόδου υποβιβάστηκε απευθείας.
Γκριμάλντι (κρατήρας)
Ο Γκριμάλντι (Grimaldi) είναι μεγάλος σεληνιακός κρατήρας ο οποίος βρίσκεται στα νοτιοδυτικά του Ωκεανού των Καταιγίδων και στα νοτιοανατολικά του κρατήρα Ριτσιόλι. Βόρεια του Γριμάλντι βρίσκεται ο κρατήρας Λόρμαν.
Πρωτάθλημα καλαθοσφαίρισης Α1 εθνικής κατηγορίας γυναικών 2017-2018
Συμμετέχοντες
Την προηγούμενη χρονιά τον τίτλο του Πρωταθλητή Ελλάδος είχε κατακτήσει αήττητος ο Ολυμπιακός Πειραιώς, καθώς και το Κύπελλο Ελλάδος. Από την αναβίωση του τμήματος μετά από περίπου μισό αιώνα αδράνειας το καλοκαίρι του 2015, ο πειραϊκός σύλλογος μετρούσε στο σημείο αυτό 55 συνεχόμενες νίκες και στις δύο διοργανώσεις. Η ομάδα του Πειραιά ξεκίνησε και τη νέα περίοδο ως αδιαφιλονίκητο φαβορί λόγω οικονομικής επιφάνειας, έχοντας συγκεντρώσει στο ρόστερ της μερικές από τις πιο πεπειραμένες Ελληνίδες διεθνείς αθλήτριες. Παράλληλα ήταν και η μοναδική ελληνική ομάδα που δήλωσε συμμετοχή σε ευρωπαϊκή διοργάνωση και συγκεκριμένα στο EuroCup, τη δεύτερη τη τάξει διοργάνωση της FIBA Europe.
Γκριμάλντι (κρατήρας)
Το εσωτερικό του τείχος έχει υποστεί σοβαρή διάβρωση από μεταγενέστερες προσκρούσεις και έχει μετατραπεί σε ακανόνιστο δακτύλιο λοφίσκων μικρού ύψους. Παρόλα αυτά υπάρχουν ακόμη κορυφές που φτάνουν σε ύψος μεγαλύτερο των δύο χιλιομέτρων. Ο πυθμένας είναι το πιο αξιόλογο χαρακτηριστικό του κρατήρα, διότι πρόκειται για μία επίπεδη, σχεδόν λεία επιφάνεια χωρίς ιδιαίτερα χαρακτηριστικά αλλά με ασυνήθιστα χαμηλή λευκαύγεια. Η αντίθεση ανάμεσα στον σκουρόχρωμο πυθμένα και τις ανοιχτόχρωμες περιοχές γύρω του καθιστά ιδιαίτερα εύκολο τον εντοπισμό του Γκριμάλντι. Η διάμετρος του είναι περίπου 140 χλμ. Πέρα από την λεκάνη υπάρχουν τα υπολείμματα ενός εξωτερικού τοίχους, διαμέτρου 220 χλμ., το οποίο διατηρείται σε μεγαλύτερο βαθμό στα βόρεια και τα δυτικά. Στα νοτιοανατολικά του Γκριμάλντι υπάρχει σύστημα αυλακώσεων που καλούνται Rimae Grimaldi. Ανάλογος σχηματισμός που ανήκει στα Rimae Riccioli φτάνει μέχρι το δυτικό χείλος του Γκριμάλντι.
Πρωτάθλημα καλαθοσφαίρισης Α1 εθνικής κατηγορίας γυναικών 2017-2018
Συμμετέχοντες
Από την Α2 Εθνική Κατηγορία προβιβάστηκαν την προηγούμενη άνοιξη οι παρακάτω ομάδες (οι Πρωταθλητές απευθείας, η δευτεραθλήτρια Νότου μέσω μπαράζ):
Γκριμάλντι (κρατήρας)
Κατά καιρούς έχουν παρατηρηθεί Παροδικά Σεληνιακά Φαινόμενα (Transient Lunar Phenomenona, TLP) καθώς και εκλύσεις αερίων (αυτές ανιχνεύθηκαν χάρη στην φασματοσκοπία). Τροχιακές αποστολές έχουν εντοπίσει την ύπαρξη ιδιαίτερα μεγάλης συγκέντρωσης μάζας (αγγλ. mascon) κάτω από τον κρατήρα.
Πρωτάθλημα καλαθοσφαίρισης Α1 εθνικής κατηγορίας γυναικών 2017-2018
Συμμετέχοντες
Το Μάιο του 2017 οι Εσπερίδες Καλλιθέας απορρόφησαν τον Ίκαρο τον οποίο και αντικατέστησαν στο Πρωτάθλημα της Α1 Εθνικής.
Γκριμάλντι (κρατήρας)
Βιβλιογραφία
Κατηγορία:Κρατήρες Σελήνης
Πρωτάθλημα καλαθοσφαίρισης Α1 εθνικής κατηγορίας γυναικών 2017-2018
Συμμετέχοντες
Έξι (6) ομάδες του Πρωταθλήματος διέθεταν την έδρα τους στην Αττική, δύο (2) στον Πειραιά, δύο (2) στη Θεσσαλονίκη, μία (1) στο νησί της Λευκάδας και μία (1) στο Βόλο.
Οι ομάδες που αποτέλεσαν το δυναμικό της Α1 Εθνικής Κατηγορίας για την περίοδο 2017-18 ήταν με αλφαβητική σειρά οι ακόλουθες:
<div class="references-small" style="font-size:85%; -moz-column-count:1; -webkit-column-count:1; column-count:1;"><i> α. Την τεχνική ηγεσία του Ολυμπιακού Πειραιώς διατηρούσε μέχρι το Δεκέμβριο του 2017 η Ελένη Καπογιάννη. Για το υπόλοιπο της χρονιάς την αντικατέστησε ο Κώστας Μίσσας. β. Το Δεκέμβριο του 2017 αποχώρησαν με δική τους πρωτοβουλία από τον Παναθλητικό Πειραματικό οι προπονητές Γιώργος Ατακτίδης και Σίμος Μαρβάκης λόγω της κακής βαθμολογικής του θέσης. Ακολούθως, μετά από έξι μήνες απουσίας, επέστρεψε προσωρινά στον πάγκο της ομάδας η Ελένη Καφαντάρη. Από τις αρχές Απριλίου μέχρι και το τέλος της χρονιάς την καθοδήγηση της ομάδας ανέλαβε η Βιβή Διαβολεμένου, η οποία μέχρι τότε προπονούσε τα νεανικά τμήματα. </i>
Κανονική Περίοδος (Α' Φάση)
Η Α' Φάση του Πρωταθλήματος (κανονική περίοδος) διεξήχθη από τις 14 Οκτωβρίου 2017 μέχρι τις 29 Απριλίου 2018. Τα σωματεία που συμμετείχαν αναμετρήθηκαν μεταξύ τους δύο φορές. Η κλήρωση για την κατάρτιση του προγράμματος έλαβε χώρα στις 21 Αυγούστου 2017 στην Αθήνα. Το πρόγραμμα και τα αποτελέσματα των αναμετρήσεων ήταν τα ακόλουθα:
Βαθμολογία
Μετά τη λήξη της Κανονικής Περιόδου επικεφαλής του βαθμολογικού πίνακα βρέθηκε ο αήττητος σε 22 αγωνιστικές Ολυμπιακός Πειραιώς. Την τετράδα των ομάδων που προχώρησαν στη διαδικασία των Play-Offs τη συγκεκριμένη χρονιά συμπλήρωσαν ο πρωτοεμφανιζόμενος Φάρος Κερατσινίου, ο Πανιώνιος και η Δάφνη Αγίου Δημητρίου. Η τελευταία είχε ισοβαθμίσει με τη Νίκη Λευκάδας και τον Π.Α.Ο.Κ., ωστόσο υπερείχε στα μεταξύ τους αποτελέσματα. Ο Παναθηναϊκός, ο οποίος έλαβε μέρος στο Πρωτάθλημα με σύνθεση ανάγκης αποτελούμενης κυρίως από Νεανίδες, δεν σημείωσε καμία νίκη στο Πρωτάθλημα και υποβιβάστηκε απευθείας. Οι ομάδες που βρέθηκαν στις θέσεις 8 έως 11 της κατάταξης υπερασπίστηκαν την παραμονή τους στην Α1 Εθνική στη διαδικασία των Play-Outs. Αυτές ήταν οι Εσπερίδες Καλλιθέας, ο Πρωτέας Βούλας, ο Παναθλητικός-Πειραματικό και ο Ολυμπιακός Βόλου.
Ατομικές διακρίσεις
Οι κορυφαίες αθλήτριες σε εννιά βασικές στατιστικές κατηγορίες κατά τη λήξη της κανονικής περιόδου ήταν οι ακόλουθες:
Play-Outs (Β' Φάση)
Στη φάση των Play-Outs συμμετείχαν οι ομάδες που κατετάγησαν στις θέσεις 8 έως 11 της βαθμολογικής κατάταξης, όπως διαμορφώθηκε μετά τη λήξη της Κανονικής Περιόδου. Συγκεκριμένα οι 8ες Εσπερίδες Καλλιθέας διασταυρώθηκαν με τον 11ο Ολυμπιακό Βόλου και ο 9ος Πρωτέας Βούλας με τον 10ο Παναθλητικό-Πειραματικό Συκεών. Νικήτρια αναδείχθηκε η ομάδα εκείνη που πρώτη πέτυχε τρεις νίκες επί της αντιπάλου της στους μεταξύ τους αγώνες, μεταφέροντας τα αποτελέσματα της Κανονικής Περιόδου. Οι δύο ηττημένες ομάδες ακολούθησαν το δρόμο του υποβιβασμού. Πλεονέκτημα έδρας είχε αυτονόητα η ομάδα που κατετάγη υψηλότερα. Η διαδικασία ξεκίνησε στις 2 Μαΐου και ολοκληρώθηκε στις 6 Μαΐου 2018.
Σε ό,τι αφορά το ζευγάρι Εσπερίδες Καλλιθέας και Ολυμπιακός Βόλου, αμφότερες οι ομάδες μετέφεραν από μία εντός έδρας νίκη από την Κανονική Περίοδο (52-42 στην Καλλιθέα, 72-71 στο Βόλο). Στη διαδικασία των Play-Outs χρειάστηκαν δύο παιχνίδια για να δοθεί το δίκαιωμα παραμονής στην Α1 Εθνική, το οποίο κέρδισαν οι Εσπερίδες με ισάριθμες νίκες (81-56 στην Καλλιθέα, 71-77 στο Βόλο). Για το άλλο ζευγάρι τα πράγματα αποδείχθηκαν απλούστερα, καθώς ο Πρωτέας μετέφερε δύο νίκες απέναντι στην ομάδα των Συκεών (49-60 στο Επταπύργιο, 80-78 στη Βούλα). Ο Πρωτέας αναδείχθηκε τρίτη φορά νικητής εντός έδρας με σκορ 88-55 εξασφαλίζοντας οριστικά την παραμονή του.
Play-Offs (Β' Φάση)
Η διαδικασία των Play-Offs διοργανώθηκε με τη συμμετοχή μόνο των τεσσάρων (4) πρωτοπόρων ομάδων και τη διεξαγωγή σειρών αγώνων για τους Ημιτελικούς, τους Μικρούς Τελικούς και τους Μεγάλους Τελικούς. Η απλοποίηση αυτή είχε λάβει χώρα από την προηγούμενη χρονιά για οικονομικούς κυρίως λόγους.
H φάση των Ημιτελικών ξεκίνησε στις 2 Μαΐου και ολοκληρώθηκε στις 6 Μαΐου 2018. Στη Β' Φάση εντάχθηκαν οι σειρές των Ημιτελικών που κρίθηκαν στις τρεις νίκες μεταφέροντας και τα αποτελέσματα της Κανονικής Περιόδου. Οι δύο νικήτριες προκρίθηκαν στους Μεγάλους Τελικούς και οι δύο ηττημένες στους Μικρούς Τελικούς. Πλεονέκτημα έδρας είχε κάθε φορά η ομάδα που τερμάτισε υψηλότερα στην Κανονική Περίοδο.
Το ένα ζευγάρι συνέθεσαν, όπως ακριβώς και την προηγούμενη χρονιά, ο 1ος στην Κανονική Περίοδο Ολυμπιακός Πειραιώς και η 4η Δάφνη Αγίου Δημητρίου. Οι ερυθρόλευκες μετέφεραν δύο νίκες (100-58, 53-85) και κλήθηκαν να σημειώσουν μόλις μία επιπλέον νίκη. Την πέτυχαν άμεσα νικώντας εμφατικά στη Γλυφάδα με σκορ 86-37 και έτσι προκρίθηκαν στους Μεγάλους Τελικούς. Στο έτερο ζευγάρι τα αποτελέσματα της Κανονικής Περιόδου ήταν ισορροπημένα. Συγκεκριμένα ο 2ος Φάρος Κερατσινίου και ο 3ος Πανιώνιος μετέφεραν μία εντός έδρας νίκη ο καθένας (58-52 στο Κερατσίνι, 69-67 στη Νέα Σμύρνη). Στον πρώτο μεταξύ τους αγώνα για τη Β' Φάση ο Φάρος αναδείχθηκε νικητής στην έδρα του με σκορ 58-44, παίρνοντας έτσι το προβάδισμα στη μεταξύ τους σειρά. Στην επανάληψη της Νέας Σμύρνης ο Φάρος υπέταξε εκ νέου τον αντίπαλό του με σκορ 55-73, λαμβάνοντας το δικαίωμα συμμετοχής στους Μεγάλους Τελικούς.
Τελικοί (Γ' Φάση)
Στην τελευταία φάση του Πρωταθλήματος, οι ομάδες που πέρασαν επιτυχώς στην καλύτερη τετράδα αγωνίστηκαν στη σειρά των Μικρών και Μεγάλων Τελικών. Οι αγώνες διεξήχθησαν από τις 9 Μαΐου έως τις 13 Μαΐου 2018. Η νικήτρια των Μεγάλων Τελικών κατέκτησε και τον τίτλο του Πρωταθλητή Ελλάδος για το έτος 2017-18, ενώ οι επόμενες ομάδες θέτονται σε σειρά προτεραιότητας για έξοδο στα ευρωπαϊκά πρωταθλήματα σύμφωνα με τους κανονισμούς της FIBA Europe.
Στη σειρά των Μικρών Τελικών βρέθηκαν αντιμέτωποι ο Πανιώνιος και η Δάφνη Αγίου Δημητρίου. Νικήτρια της σειράς θεωρήθηκε η ομάδα που πρώτη συγκέντρωσε τρεις νίκες επί της αντιπάλου της μεταφέροντας τις νίκες και ήττες της Κανονικής Περιόδου. Οι δύο ομάδες είχαν στην Κανονική Περίοδο επικρατήσει στο παιχνίδι που έλαβε χώρα στην έδρα τους (79-71 στη Νέα Σμύρνη, 63-60 στον Άγιο Δημήτριο) και συνεπώς είχαν ανάγκη δύο νίκες για να πετύχουν στο στόχο της τρίτης θέσης. Νικητής του πρώτου μεταξύ τους αγώνα αναδείχθηκε ο Πανιώνιος στην έδρα του με σκορ 68-48. Ο τελευταίος διπλασίασε τις νίκες του στην αντίπαλη έδρα τέσσερις ημέρες μετά με σκορ 60-69, με τη σειρά να ολοκληρώνεται στο σημείο αυτό.
Νικήτρια της σειράς των Μεγάλων Τελικών θεωρήθηκε η ομάδα που πρώτη συγκέντρωσε τέσσερις νίκες επί της αντιπάλου της μεταφέροντας τις νίκες και ήττες της κανονικής περιόδου. Στη διεκδίκηση του τροπαίου ρίχτηκαν οι δύο πρωτοπόροι της Κανονικής Περιόδου, Ολυμπιακός Πειραιώς και Φάρος Κερατσινίου. Ο Ολυμπιακός είχε το πλεονέκτημα τόσο της έδρας όσο και σε ό,τι αφορά τα εκ μεταφοράς αποτελέσματα, καθώς είχε αναδειχθεί ήδη νικητής δύο φορές (58-70 στο Κερατσίνι, 74-49 στη Γλυφάδα). Στο πρώτο μεταξύ τους Τελικό ο Ολυμπιακός πήρε την τρίτη του νίκη νικώντας στην έδρα του με μεγάλη διαφορά, 90-56. Χρειάστηκε ένα ακόμη παιχνίδι για να σφραγίσει τον τίτλο, στο οποίο και νίκησε εκτός έδρας το Φάρο με σκορ 59-86. Με τον τρόπο αυτό οι «ερυθρόλευκες» κατέκτησαν τον τίτλο του Πρωταθλητή Ελλάδος για την περίοδο 2017-18.
{| align="center" style="width:1200px;"
Τελική Κατάταξη
Το Πρωτάθλημα Ελλάδος για την αγωνιστική περίοδο 2017-18 κατέκτησε για τρίτη χρονιά στην ιστορία του ο Ολυμπιακός Σ.Φ. Πειραιώς. Την ίδια χρονιά η ομάδα επιβεβαίωσε την υπεροχή της έναντι των υπολοίπων κατακτώντας και το Κύπελλο Ελλάδος. Η κατάκτηση αυτή του ντάμπλ, για τρίτη συνεχόμενη χρονιά, έλαβε χώρα χωρίς να υποστεί ο Ολυμπιακός καμία ήττα, ενώ παραμένει αήττητος σε εγχώρια διοργάνωση από τη στιγμή της ανασύστασής του το καλοκαίρι του 2015 (σερί 84-0).
Τον υποβιβασμό στην Α2 Εθνική Κατηγορία γνώρισαν απευθείας ο Παναθηναϊκός, που βασανίστηκε από έντονα οικονομικά προβλήματα, και μέσω των Play-Outs ο Παναθλητικός-Πειραματικό Συκεών και ο Ολυμπιακός Βόλου.
Θεωρητικά, οι καλύτερες ομάδες που συμμετείχαν τη χρονιά αυτή στην Α1 Εθνική - με σειρά προτεραιότητας που ορίζει η θέση τους στην τελική κατάταξη - είχαν δικαίωμα συμμετοχής στις διοργανώσεις της FIBA Europe για την περίοδο 2018-19 από τη στιγμή που θα κατέβαλαν ένα χρηματικό ποσό και που οι εγκαταστάσεις τους θα πληρούσαν κάποια ελάχιστα κριτήρια μεγέθους και ποιότητας. Τελικά στα προκριματικά της δεύτερης τη τάξει ευρωπαϊκής διοργάνωσης, το EuroCup Γυναικών, δήλωσε συμμετοχή η Νίκη Λευκάδας. Ο Ολυμπιακός αποφάσισε τη χρονιά αυτή να στοχεύσει υψηλότερα, δηλώνοντας συμμετοχή στα προκριματικά της γυναικείας EuroLeague, έχοντας εξασφαλισμένη θέση στο EuroCup στην περίπτωση αποτυχίας. Η τελευταία χρονιά κατά την οποία δύο ελληνικές γυναικείες ομάδες αγωνίστηκαν σε ευρωπαϊκή διοργάνωση ήταν το 2010-11, οπότε και δήλωσαν συμμετοχή στο EuroCup οι Αθηναϊκός και Άρης Θεσσαλονίκης.
Εξωτερικοί σύνδεσμοι
2017 2018 Πρωταθλημα Ελλαδος Α1 Γυναικών 2017 2018 Πρωταθλημα Ελλαδος Α1 Γυναικών 2017 2018
Έχω ένα όνειρο
μικρογραφία| [[Μάρτιν Λούθερ Κινγκ|Ο Μάρτιν Λούθερ Κινγκ εκφωνόντας την ομιλία του το 1963 στη Διαδήλωση των Πολιτικών Δικαιωμάτων της Ουάσινγκτον. ]] "Έχω ένα όνειρο" λέγεται η δημόσια ομιλία που έδωσε ο Αμερικανός ακτιβιστής πολιτικών δικαιωμάτων Μάρτιν Λούθερ Κίνγκ στη Διαδήλωση στην Ουάσινγκτον για την Εργασία και την Ελευθερία στις 28 Αυγούστου 1963. Στην ομιλία του ζητούσε αστικά και οικονομικά δικαιώματα καθώς και να δοθεί τέλος στον ρατσισμό στις Ηνωμένες Πολιτείες. Ο λόγος του ακούστηκε από περισσότερους από 250.000 υποστηρικτές πολιτικών δικαιωμάτων από τα σκαλιά του Μνημείου του Λίνκολν στην Ουάσινγκτον. Η ομιλία του αυτή ήταν μια καθοριστική στιγμή του κινήματος των πολιτικών δικαιωμάτων και μεταξύ των πιο αξιοσημείωτων ομιλιών στην αμερικανική ιστορία.
Ξεκινώντας με μια αναφορά στη Διακήρυξη χειραφέτησης, η οποία απελευθέρωσε εκατομμύρια σκλάβους το 1863, ο Κινγκ είπε «εκατό χρόνια αργότερα, ο νέγρος εξακολουθεί να μην είναι ελεύθερος».
Προς το τέλος της ομιλίας, ο Κινγκ παρέκκλινε από το γραμμένο κείμενο της ομιλίας του και εκφώνησε έναν επίλογο με θέμα "Έχω ένα όνειρο", παρακινημένος από την κραυγή της Μαχάλια Τζάκσον : «Πες τους για το όνειρο, Μάρτιν!»
Αυτό το μέρος της ομιλίας, που ενθουσίασε περισσότερο τους ακροατές και έχει γίνει πλέον διάσημο, ο Κινγκ περιέγραψε τα όνειρά του για ελευθερία και ισότητα ανακύπτοντας από μια χώρα σκλαβιάς και μίσους. Ο Τζόν Μίτσαμ γράφει ότι, «Με μία φράση, ο Μάρτιν Λούθερ Κινγκ Τζούνιορ συνδέθηκε με τον Τζέφερσον και τον Λίνκολν στις τάξεις των ανδρών που έχουν διαμορφώσει τη σύγχρονη Αμερική». Η ομιλία ψηφίστηκε ως η κορυφαία αμερικανική ομιλία του 20ού αιώνα σε μια πανεπιστημιακή δημοσκόπηση το 1999.
Ιστορικό
μικρογραφία| Η θέα από το Μνημείο του Λίνκολν ως το [[Μνημείο του Ουάσινγκτον|Μνημείο της Ουάσινγκτον στις 28 Αυγούστου 1963 ]] Η διαδήλωση στην Ουασίνγκτον για την Εργασία και την Ελευθερία αποσκοπούσε εν μέρει στη μαζική υποστήριξη της νομοθεσίας για τα δικαιώματα των πολιτών που πρότεινε ο Πρόεδρος Τζ.Φ. Κένεντι τον Ιούνιο. Ο Μάρτιν Λούθερ Κινγκ και άλλοι ηγέτες συμφώνησαν λοιπόν να εκφωνήσουν την ομιλία τους σε ήρεμο κλίμα ώστε να αποφύγουν την πρόκληση της πολιτικής ανυπακοής που είχε καταστεί χαρακτηριστικό του Κινήματος των Πολιτικών Δικαιωμάτων. Ο Κινγκ σχεδίασε αρχικά την ομιλία του ως φόρο τιμής στην ομιλία του Γκέτισμπεργκ που είχε εκφωνήσει ο Αβραάμ Λίνκολν, που χρονολογείται να αντιστοιχεί στην εκατονταετηρίδα της διακήρυξης χειραφέτησης.
Ο τίτλος της ομιλίας και ο τρόπος γραφής
Ο Κινγκ είχε μιλήσει για όνειρα από το 1960, όταν έδωσε ομιλία στην Εθνική Ένωση για την Προώθηση των Έγχρωμων (NAACP) με τίτλο «Ο Νέγρος και το Αμερικάνικο Όνειρο». Αυτή η ομιλία συζητά τη διαφορά μεταξύ του αμερικανικού ονείρου και της πραγματικότητας, λέγοντας ότι οι λευκοί υπερασπιστές έχουν παραβιάσει το όνειρο και ότι «η ομοσπονδιακή κυβέρνησή μας έχει επίσης βλάψει το όνειρο μέσω της απάθειας και της υποκρισίας, της προδοσίας της για την δικαιοσύνη». Ο Κινγκ προτείνει ότι «ίσως ο Νέγρος να είναι το όργανο του Θεού ώστε να σώσει την ψυχή της Αμερικής». Το 1961 μίλησε για το «όνειρο» της ισότητας που είχε το Κίνημα Πολιτικών Δικαιωμάτων και οι ακτιβιστές μαθητές - «το αμερικανικό όνειρο ... ένα όνειρο που δεν έχει ακόμη εκπληρωθεί» - σε διάφορες εθνικές ομιλίες και δηλώσεις, και χρησιμοποίησε το «όνειρο» ως επίκεντρο για αυτές τις ομιλίες.
Στις 27 Νοεμβρίου 1962, ο Κίνγκ έδωσε ομιλία στο λύκειο Booker T. Washington στο Rocky Mount της Βόρειας Καρολίνας. Αυτή η ομιλία ήταν μεγαλύτερη από αυτή που τελικά θα εκφωνούσε στο Μνημείο του Λίνκολν. Και ενώ τμήματα του κειμένου είχαν αλλάξει, μεγάλα τμήματα ήταν πανομοιότυπα, συμπεριλαμβανομένου του «έχω ένα όνειρο». Αφού ανακαλύφθηκε εκ νέου η αποκατεστημένη και ψηφιοποιημένη καταγραφή της ομιλίας του 1962, παρουσιάστηκε στο κοινό από το Τμήμα Αγγλικής γλώσσας του Δημοσίου πανεπιστημίου της Βόρειας Καρολίνας.
Ο Κίνγκ είχε επίσης διατυπώσει μια ομιλία για το όνειρο στο Ντιτρόιτ, τον Ιούνιο του 1963, όταν διαδήλωνε στην λεωφόρο Woodward με τον Walter Reuther και τον Αιδεσιμότατο CL Franklin και είχε προβάρει άλλα κομμάτια. Η Μαχάλια Τζάκσον, που τραγουδούσε το "How I Got Over", λίγο πριν την ομιλία στην Ουάσιγκτον, ήξερε για την ομιλία του Κίνγκ στο Ντιτρόιτ.